[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 16.10.2008

COM(2008) 606 τελικό

2006/0147 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για αρτύματα και ορισμένα συστατικά τροφίμων με αρτυματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ. 1576/89 του Συμβουλίου, του κανονισμού (ΕΟΚ) αριθ. 1601/91 του Συμβουλίου, του κανονισμού (ΕΟΚ) αριθ. 2232/96 και της οδηγίας 2000/13/ΕΚ

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2006/0147 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για αρτύματα και ορισμένα συστατικά τροφίμων με αρτυματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ. 1576/89 του Συμβουλίου, του κανονισμού (ΕΟΚ) αριθ. 1601/91 του Συμβουλίου, του κανονισμού (ΕΟΚ) αριθ. 2232/96 και της οδηγίας 2000/13/ΕΚ

1. Εισαγωγή

Το άρθρο 251 παράγραφος 2 τρίτο εδάφιο στοιχείο (γ) της συνθήκης ΕΚ ορίζει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή εκθέτει κατωτέρω τη γνώμη της σχετικά με τις τροπολογίες που πρότεινε το Κοινοβούλιο.

2. Ιστορικο

Ημερομηνία διαβίβασης της πρότασης στο ΕΚ και στο Συμβούλιο [έγγραφο COM(2006)0427 τελικό - 2006/0147(COD)]: | 28 Ιουλίου 2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 25 Απριλίου 2007 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 10 Ιουλίου 2007 |

Ημερομηνία διαβίβασης της τροποποιημένης πρότασης: | 24 Οκτωβρίου 2007 |

Ημερομηνία επίτευξης πολιτικής συμφωνίας: | 17 Δεκεμβρίου 2007 |

Ημερομηνία έκδοσης κοινής θέσης: | 10 Μαρτίου 2008 |

Ημερομηνία γνωμοδότησης του Ευρωπαϊκού Κοινοβουλίου (δεύτερη ανάγνωση): | 8 Ιουλίου 2008 |

3. Σκοπός της πρότασης

Στην οδηγία 88/388/ΕΟΚ του Συμβουλίου θεσπίζονται ο ορισμός των αρτυμάτων, οι γενικοί κανόνες χρήσης τους, οι απαιτήσεις επισήμανσης και τα ανώτατα επίπεδα για ουσίες που προκαλούν ανησυχίες για την ανθρώπινη υγεία. Προβλέπεται επίσης ότι η κοινοτική νομοθεσία για τα αρτύματα πρέπει να συνεκτιμά κυρίως απαιτήσεις που αφορούν την ανθρώπινη υγεία.

Η οδηγία χρειάζεται ουσιαστική τροποποίηση, για να συνεκτιμηθούν οι τεχνολογικές και επιστημονικές εξελίξεις στον τομέα των αρτυμάτων. Επίσης, ως απόρροια της έκδοσης του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων (ΕΑΑΤ) και τον καθορισμό διαδικασιών σε θέματα ασφαλείας των τροφίμων, πρέπει να προσαρμοστούν ορισμένες διατάξεις και να θεσπιστούν κάποιες νέες.

Για λόγους σαφήνειας και αποτελεσματικότητας, η οδηγία 88/388/ΕΟΚ αντικαθίσταται από την παρούσα πρόταση. Οι κύριοι στόχοι είναι οι εξής:

- η διασαφήνιση του πεδίου εφαρμογής της νομοθεσίας για τα αρτύματα·

- ο εκσυγχρονισμός και η προσαρμογή της ισχύουσας νομοθεσίας για τα αρτύματα στις τεχνολογικές και επιστημονικές εξελίξεις·

- η θέσπιση σαφών διαδικασιών αξιολόγησης και έγκρισης·

- η βελτιωμένη ενημέρωση των καταναλωτών σχετικά με τη χρήση των φυσικών αρτυμάτων·

- η προσαρμογή των απαιτήσεων του κανονισμού (ΕΚ) αριθ. 882/2004 για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή μεταχείριση των ζώων.

Ο προτεινόμενος κανονισμός για τα αρτύματα αποτελεί μέρος της δέσμης προτάσεων για τα «βελτιωτικά τροφίμων». Αυτή η δέσμη προτάσεων αφορά τα πρόσθετα τροφίμων, τα ένζυμα τροφίμων και τις αρωματικές ουσίες. Συμβάλλει στο πρόγραμμα απλούστευσης της Επιτροπής και επιτρέπει επίσης την εναρμόνιση όχι μόνο στους αντίστοιχους τομείς τους αλλά και προωθεί τη συνέπεια μεταξύ των τριών συναφών τομέων. Μια πρόσθετη τέταρτη πρόταση στο πλαίσιο της δέσμης θα καθιερώσει μια ενιαία κοινή διαδικασία έγκρισης για την αξιολόγηση και την έγκριση αυτών των ουσιών.

4. Γνωμη της επιτροπησ σχετικά με τις τροπολογιεσ του ευρωπαϊκου κοινοβουλιου

- Το Ευρωπαϊκό Κοινοβούλιο ψήφισε σε δεύτερη ανάγνωση ένα ενοποιημένο κείμενο το οποίο περιλαμβάνει διάφορες τροπολογίες του κειμένου της κοινής θέσης. Το κείμενο είναι το αποτέλεσμα διαπραγματεύσεων μεταξύ του Συμβουλίου, του Ευρωπαϊκού Κοινοβουλίου και της Επιτροπής. Οι τροπολογίες είναι κυρίως τεχνικής φύσης και συμφωνούν γενικά με και ενισχύουν τις βασικές αρχές της αρχικής πρότασης. Ιδιαίτερης σημασίας είναι οι τροπολογίες που εξαιρούν την εφαρμογή ορισμένων πτυχών της νομοθεσίας όταν στα τρόφιμα προστίθενται μόνον βότανα και καρυκεύματα. Άλλες τροπολογίες αφορούν τη διασαφήνιση της αλληλεπίδρασης μεταξύ της πρότασης κανονισμού σχετικά με τα πρόσθετα τροφίμων και του κανονισμού (ΕΚ) αριθ. 1829/2003 για τα γενετικώς τροποποιημένα τρόφιμα και τις ζωοτροφές και, επίσης, τη δημιουργία μεγαλύτερης νομικής βεβαιότητας για παραγωγούς και χρήστες αρωματικών ουσιών με την παράταση της προθεσμίας για την έγκριση του κοινοτικού καταλόγου αρωματικών ουσιών. Άλλες τροπολογίες ενισχύουν την αρχή της προφύλαξης και διασαφηνίζουν περαιτέρω την αρχή της μη παραπλάνησης του καταναλωτή. Επιπλέον, εισάγονται μια σειρά τεχνικές αλλαγές, ως απόρροια της αντικατάστασης του κανονισμού (ΕΟΚ) αριθ. 1576/89 για τα αλκοολούχα ποτά από το νέο κανονισμό (ΕΚ) αριθ. 110/2008.

- Η Επιτροπή δέχεται όλες τις τροπολογίες που εγκρίθηκαν από το ΕΚ. Το αποτέλεσμα της δεύτερης ανάγνωσης στο Ευρωπαϊκό Κοινοβούλιο ήταν πολύ ικανοποιητικό.

5. Συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.